text: Protest mod færgepriser
  09 marts 2010 kl. 17.57
  Mere end 700 underskrifter blev i dag afleveret til Fanøs borgmester. Borgerne kræver billigere færger til øen.
  
  Fannikkerne har skrevet under fordi de er utilfredse med færgefirmaets prispolitik. En prisstigning på 100 procent for at få en motorcykel med til øen er allerede droppet efter voldsomme protester.
  I dag blev underskrifterne afleveret til Fanøs borgmester, Erik Nørreby (V), der dog ikke kommer øboerne til undsætning.
  
  Borgmester maner til ro
  ? Borgerne er jo i deres gode ret til at lave sådan en happening, men i al almindelighed er jeg godt tilfreds med samarbejdet med Fanøtrafikken, der har drevet sejladsen i omkring tre år, siger borgmester Erik Nørreby.
  For ham er det vigtigste antallet af afgange. Prisen skal selvfølgelig være så lav som muligt, men den kommer i anden række.
  For at komme borgerne i møde afholdt færgeselskabet i dag et møde med borgmesteren.
  